Diari Oficial de la Generalitat Valenciana


Sumari del DOGV 3547, del 27-07-1999 (1999/6507)

RESOLUCIÓ de 30 de juny de 1999, del director general de l'Esport de la Conselleria de Benestar Social, per la qual es classifiquen els plans d'Especialització Esportiva i Alt Rendiment Esportiu que es desenvoluparan al Complex Educatiu de Cheste en el curs escolar 99/00.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3547

Data del DOGV
:   27-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6507


Data del document
:   30-06-1999

Organisme emissor
:   Conselleria de Benestar Social

Tipus de document
:   Resolució

Descriptors 

:   * Cheste
    * ajuda pública
    * instal·lació esportiva
    * esport
    * suport econòmic
    * esport professional

RESOLUCIÓ de 30 de juny de 1999, del director general de l'Esport de la Conselleria de Benestar Social, per la qual es classifiquen els plans d'Especialització Esportiva i Alt Rendiment Esportiu que es desenvoluparan al Complex Educatiu de Cheste en el curs escolar 99/00. [1999/6507]
  
La Llei 4/1993, de la Generalitat Valenciana, de l'Esport de la Comunitat Valenciana, preveu, en el seu article 17, com a benefici per als esportistes d'elit de la Comunitat Valenciana «La compatibilització dels estudis i l'activitat esportiva mitjançant l'ingrés en centres docents especials.»
  
L'Ordre de 29 de març de 1999, de la Conselleria de Cultura, Educació i Ciència (DOGV núm. 3.480, de 23 d'abril), regula el procés d'admissió d'alumnat als instituts d'Educació Secundària del Complex Educatiu de Cheste. En la disposició addicional segona es constitueix, de conformitat amb allò que s'ha establit en l'Ordre de 3 d'abril de 1998 (DOGV. núm. 3.220, de 8 d'abril), un grup específic d'esportistes d'elit o d'alt rendiment als instituts del Complex Educatiu de Cheste.
  
Per a un adequat desenvolupament de l'activitat esportiva dels alumnes d'aquests grups específics d'esportistes, des de la Direcció General de l'Esport de la Conselleria de Benestar Social i en coordinació amb la Conselleria de Cultura, Educació i Ciència, es creen, en col·laboració amb les federacions esportives de la Comunitat Valenciana, els Plans d'Especialització Esportiva i Alt Rendiment Esportiu.
  
Aquests plans podran estar subvencionats a l'empara de la convocatòria que anualment publicarà la Conselleria de Benestar Social en funció de la seua disponibilitat pressupostària.
  
En virtut d'això i fent ús de les atribucions que m'han conferit la Llei 5/1983, de 30 de desembre, del Govern Valencià, i el Reglament Orgànic i Funcional de la Conselleria de Benestar Social, resolc:
  
Aprovar els criteris per a la classificació dels plans d'Especialització Esportiva i Alt Rendiment Esportiu presentats per les federacions esportives de la Comunitat Valenciana que figuren com annex a aquesta resolució.
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.
  
Contra aquesta resolució, que no exhaureix la via administrativa, podrà ser interposat, pels interessats, un recurs d'alçada davant de la consellera de Benestar Social, en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
València, 30 de juny de 1999.- El director general de l'Esport: José Emilio Cervera Llavador
  
ANNEX I
  
Bases per les quals es regula la classificació dels plans d'especialització esportiva i alt rendiment esportiu que es desenvoluparan al Complex Educatiu de Cheste en el curs 99/00.
  
Primera. Beneficiaris
  
1.1. Podran sol·licitar la classificació com a pla d'Especialització Esportiva o d'Alt Rendiment Esportiu del CE de Cheste les federacions esportives de la Comunitat Valenciana que tinguen un grup mínim de 10 esportistes federats matriculats en qualsevol institut del Complex Educatiu de Cheste.
  
Segona. Criteris de classificació dels plans d'especialització esportiva
  
Els plans d'Especialització Esportiva que es desenvoluparan en el CE de Cheste en el curs 99/00 van dirigits a esportistes nascuts en 1984, 1985, 1986 i 1987 que, durant el curs 99/00, cursaran 1r, 2n, 3r o 4t de ESO en el CE de Cheste.
  
S'estableix un mínim de 10 alumnes per a la formació d'un grup, a qual s'integrarà en el pla d'Especialització Esportiva, que permetrà l'adaptació de l'horari acadèmic al d'entrenament.
  
La selecció dels alumnes esportistes integrants del pla serà per compte de la federació autonòmica corresponent, que realitzarà una sèrie de proves fisicotècniques als candidats. Aquesta sèrie comptarà amb un mínim de 3 proves puntuables.
  
Tercera. Criteris de classificació dels plans d'alt rendiment
  
Els plans d'Alt Rendiment Esportiu que es desenvoluparan en el CE de Cheste en el curs 99/00 van dirigits a esportistes que complisquen els criteris establits en l'Ordre de 15 d'octubre de 1997, de la Conselleria de Benestar Social, per a l'obtenció de la condició d'esportista d'elit i que durant el curs 99/00 cursaran estudis, en règim d'internat, als instituts del CE de Cheste.
  
Per a la formació d'un grup d'alt rendiment s'estableix un mínim de 6 alumnes esportistes d'elit a o B o, si no n'hi ha, 10 alumnes esportistes d'elit A, B o Promoció, dels quals, almenys 3 siguen esportistes d'elit nivell a o B. En aquest cas, els esportistes d'elit promoció seran alumnes de ESO Només els esportistes d'elit nivell a o B podran estar matriculats en altres cursos dels que ofereix el CE de Cheste, i quedaran fora del pla d'alt rendiment esportiu els alumnes que, en passar de curs, no complisquen els criteris establits per a obtenir la condició d'esportista d'elit a o B.
  
Quarta. Sol·licituds i documentació
  
4.1. Les sol·licituds podran presentar-se a les direccions territorials de la Conselleria de Benestar Social d'Alacant, Castelló i València, en el Registre General de la Conselleria de Benestar Social siti al passeig de l'Albereda, 16, o en qualsevol dels llocs a què es refereix l'article 38 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú. El model de sol·licitud s'ajustarà al que figura en l'annex II.
  
4.2. El termini de presentació de sol·licituds finalitzarà el 3 de setembre de 1999.
  
4.3. Finalitzat el termini de presentació de sol·licituds, es notificarà als interessats les possibles deficiències de documentació, perquè puguen esmenar-les en l'improrrogable termini de 10 dies, amb indicació que, si no ho feren, se'ls tindrà per desistits de la seua petició.
  
4.4. La sol·licitud haurà d'anar acompanyada de:
  
- Resguard de la matrícula o acreditació que els esportistes inclosos han formalitzat la seua matrícula en qualsevol curs de l'ESO als instituts del CE de Cheste per al curs 99/2000 en el cas de plans d'especialització esportiva i, en qualsevol curs dels impartits als instituts del CE de Cheste per al curs 99/2000 en el cas de plans d'Alt Rendiment Esportiu.
  
- Un projecte que desenvoluparà els següents aspectes:
  
a) Criteris de selecció dels esportistes:
  
Descripció de la sèrie de proves fisicotècniques i el seu barem de puntuació per als plans d'Especialització Esportiva.
  
Resultats esportius mínims per als plans d'Alt Rendiment.
  
b) Llista dels esportistes inclosos amb les següents dades: adreça i telèfon, any de naixement, curs i millor resultat esportiu o puntuació obtinguda en la sèrie de proves.
  
c) Necessitats de places d'internat /externat.
  
d) Programa d'entrenaments que es desenvoluparan en el C. E. de Cheste, preferència d'horaris d'aquests i necessitats d'instal·lacions i material.
  
e) Quadre tècnic: nom i titulació dels tècnics.
  
f) Pressupost de despeses.
  
4.5. L'admissió a tràmit d'una sol·licitud no generarà cap compromís de classificació del pla.
  
4.6. La sol·licitud es considerarà desestimada si la seua resolució no es produeix en el termini de tres mesos des de la finalització del termini de presentació d'instàncies.
  
4.7. La Direcció General de l'Esport podrà demanar totes les informacions, aclariments o documents complementaris que estime necessaris per al seu assessorament.
  
Cinquena. Valoració de les sol·licituds
  
5.1 Per a la valoració de les sol·licituds es crea una Comissió d'Avaluació que estarà integrada per tres representants de la Direcció General de l'Esport, dels quals un actuarà com a secretari.
  
5.2. Finalitzat el termini previst en la base quarta, la Direcció General de l'Esport disposarà de 15 dies naturals per a convocar a la comissió d'avaluació,.